# La filla de d'Artagnan

La filla de d'Artagnan (títol original: La Fille de d'Artagnan) és una pel·lícula francesa de capa i espasa dirigida per Bertrand Tavernier, estrenada l'any 1994 amb Sophie Marceau, Philippe Noiret i Claude Rich. El guió està inspirat lliurement en dues novel·les: Els tres mosqueters i la seva continuació Vint anys després d'Alexandre Dumas. Ha estat doblada al català.

## Argument

La tardor de 1654, la jove i fogosa Éloïse, filla de l'heroic capità gascó d'Artagnan, digne del seu pare amb l'espasa, viu al seu convent l'homicidi de la mare superiora pel malvat duc de Crassac i la dona de vermell, Églantine de Rochefort, que es dediquen a la tracta de negres de l'Àfrica cap a les Amèriques i al comerç del Cafè. Creu endevinar un complot contra el jove i futur rei Lluís XIV de França i marxa cap a París per demanar l'ajuda al seu pare i advertir el jove rei i el seu primer ministre, el cardenal regent Mazzarino.-
Provoca una caça on el seu pare i els seus fidels amics espadatxins, els tres mosqueters Aramis, Athos, Porthos, encara que tots jubilats com a mosqueters del Rei, reprenen el servei per ajudar-lo en aquesta missió de paladí.

## Repartiment

* Sophie Marceau: Éloïse de Artagnan
* Philippe Noiret: D'Artagnan
* Claude Rich: Duc Clovis de Crassac
* Sami Frey: Aramis
* Jean-Luc Bideau: Athos
* Raoul Billerey: Porthos
* Charlotte Kady: Églantine de Rochefort
* Nils Tavernier: Quentin
* Luigi Proietti: Mazzarino
* Stéphane Legros: Lluís XIV de França
* Jean-Paul Roussillon: Planchet
* Pascale Roberts: la mare superior
* Emmanuelle Batalla: Germana Felicitat
* Christine Pignet: Germana Céline
* Fabienne Chaudat: Germana Frédégonde
* Josselin Siassia: el negre
* Jean-Claude Calon: el negrer
* Maria Pitarresi: Olympe
* Jean Martinez: el duc de Longueville
* Patrick Rocca: Bargas
* Michel Alexandre: l'alabarder
* Fanny Aubert: Germana Huguette
* Canto e Castro: el monjo mestre de cant
* Raymond Faucher: el pintor
* Filipe Ferrer: Conti
* Guilherme Filipe: el duc de Condé
* Philippe Flotot: l'ambaixador d'Espanya
* Adrien Frank: el jove germà
* Jean-Claude Frissung: el metge
* Yves Gabrielli: l'home de dreta
* Michel Ganz: el camperol

## Llocs de rodatge

El film ha estat rodat:
* al jardí dels panteons, catedral sant sacerdos, Sarlat e la Canedat,
* al castell de Biron,
* al castell de Beynac,
* al castell de Cases-Laffitte,
* al Palau de Vaux-le-Vicomte,
* a Portugal.

## Al voltant de la pel·lícula

* Guionista i productor del film amb la seva societat Little Bear, Bertrand Tavernier l'havia concebut com un homenatge al cinema de seria B, per l'abundància de l'acció, el ritme, les situacions reiterades i un lleuger decalatge, els herois d'abans apareixen com simpàtics vells xarucs però una mica sobrepassades. Havia confiat la direcció a Riccardo Freda, veterà italià del gènere, que havia tingut la idea del film, a qui admirava molt i que no hi havia rodat des de feia 14 anys. Però des del començament del rodatge, a aquest home, de 84 anys, li resulta impossible seguir. Tavernier va haver de reemplaçar-lo sobre la marxa.
* El títol suggereix que el paper principal havia de ser interpretat per Sophie Marceau mentre que els seus diàlegs són més aviat minsos. S'hi va queixar, exigint plans amplis i reclamant que es talli altres actors. « El meu públic no estima els vells ! Només em vol veure a mi ! » li engalta a un Tavernier atònit.
* Es pot sentir música de Philippe Sarde recuperada del film Room service de Georges Lautner.
* 2 nominacions a les César 1995: Millor actor a un segon paper per Claude Rich, Millor música per Philippe Sarde.

## Crítica

* "Discret film que sota el comandament de Tavernier -poc especialitzat en aquest tipus d'històries-, i amb un pressupost més que folgat, no va aconseguir aixecar el vol com cabia d'esperar."

## Referències

* ↑ «La filla de d'Artagnan». esadir.cat.
* ↑ «La Fille de d'Artagnan». Allociné.
* ↑ Jean-Claude Raspiengeas. Flammarion. Bertrand Tavernier, 2001, p. 433.
* ↑ Morales, Fernando «La hija de d'Artagnan». El País.